Държавен вестник, бр. 5, 2024 г., стр. 21

БРОЙ  5	
Д Ъ Р Ж А В Е Н  В Е С Т Н И К 	
СТР.  21  
по реда на тази наредба, съдържат най-мал­
ко параметрите по чл. 73, ал. 3 от Закона за 
енергийната ефективност, както и:
1. числени стойности за:
а) интегрираната енергийна характерис­
тика на сградата преди и след изпълнение 
на мерките;
б) актуалното енергопотребление преди 
изпълнение на мерки за повишаване на 
енергийната ефективност;
в) нормализирано енергопотребление;
г) енергопотребление след въвеждане 
на мерките за повишаване на енергийната 
ефективност;
д) гарантираните енергийни и финансови 
спестявания за сградата;
е) екологичен еквивалент (емисии въгле­
роден диоксид) на спестената енергия;
2. план за въвеждане на мерките за 
повишаване на енергийната ефективност, 
предписани в доклада от обследването за 
енергийна ефективност за сградата;
3. методика за мониторинг, систематизи­
ране и отчитане на резултатите вследствие 
изпълнението на договора с гарантиран 
резултат;
4. начин на изплащане на инвестицията 
и/или възнагражденията на лицата по чл. 3, 
ал. 1;
5. цени на енергоносителите, валидни 
към момента на сключване на договора, без 
и с начислен данък върху добавената стой­
ност (ДДС), както и топлина на изгаряне 
на използвани първични енергоносители 
и/или характеристики на преобразувани 
енергоносители;
6. технически спецификации и подробни 
количествено-стойностни сметки за предла­
ганите мерки за повишаване на енергийната 
ефективност, както и времеви график за 
тяхното изпълнение;
7. обща стойност на договора без и с 
начислен ДДС и разбивка на необходимата 
инвестиция за изпълнение на мерките за 
повишаване на енергийната ефективност и 
на необходимата инвестиция за изпълнение 
на възстановителните, строително-монтаж­
ните и ремонтните дейности за гарантиране 
на експлоатационната годност на мерките 
за повишаване на енергийната ефективност;
8. условия, ред и периодичност на въз­
становяване на инвестицията и изплащане 
на дължимото на изпълнителя по договора 
с гарантиран резултат възнаграждение по 
погасителен план;
9. клаузи за неустойки при неизпълнения 
на задължения на всяка от страните;
10. прост срок на откупуване на инвес­
тицията по договора, срок на изплащане на 
инвестицията по договора и срок на действие 
на договора;
11. механизъм за определяне и актуали­
зация на размера на ежегодното обслужване 
при промяна в цените на енергията.
Г л а в а  ч е т в ъ р т а
РЕД ЗА ВЪЗСТАНОВЯВАНЕ НА ИНВЕСТИ­
ЦИИТЕ И ИЗПЛАЩАНЕ НА ВЪЗНАГРАЖ­
ДЕНИЯТА ПО ДОГОВОРИ С ГАРАНТИРАН 
РЕЗУЛТАТ
Чл. 18. (1) Гарантираният резултат на енер­
гийни спестявания се определя чрез методика 
за измерване и/или оценка на потреблението 
преди и след прилагане на мерките за повиша­
ване на енергийната ефективност, изпълнени 
по договора с гарантиран резултат, като се 
извършва коригиране, предвид въздействието 
на външните условия и допълнителни фактори, 
които влияят върху енергийното потребление 
на съответната сграда.
(2) За целите на отчитане на гарантира­
ните енергийни спестявания и проверка за 
вярност на отчетените резултати изпълни­
телите на ЕСКО услуги, които изпълняват 
договори с гарантиран резултат, подлежащи 
на финансиране по реда на тази наредба, 
разработват методиката по ал. 1 в съответ­
ствие с изискванията на наредбата по чл. 18, 
ал. 2 от ЗЕЕ.
Чл. 19. Инвестициите и възнагражденията 
за ЕСКО услуги по договори с гарантиран ре­
зултат, извършени от изпълнителите на ЕСКО 
услуги по реда на тази наредба, се възстано­
вяват, съответно изплащат, при отчитане на 
реализираните икономии на енергия.
Чл. 20. Оценената, измерената и доказаната 
от изпълнителите на ЕСКО услуги икономия 
на енергия се остойностява ежегодно по ред, 
предвиден в методиката за отчитане на га­
рантирания резултат.
Чл. 21. (1) Изпълнителят на ЕСКО услуги 
ежегодно представя на собственика на сгра­
дата – възложител по договора, доклад за 
мониторинг, систематизиране и отчитане на 
гарантирания резултат.
(2) Докладът по ал. 1 се съставя преди 
констативния протокол по чл. 3, ал. 2 и се 
прилага към него.
Чл. 22. Общият размер на финансовите 
разходи, отразени в констативния протокол 
по чл. 3, ал. 2, и фактурите за извършените 
през съответната година плащания е база за 
планиране на необходимите средства за об­
служване на сключения договор с гарантиран 
резултат за следващата финансова година.
Чл. 23. (1) Когато отчетената икономия на 
енергия, отразена в констативния протокол, е 
по-голяма от гарантираната, паричната равно-
стойност на разликата, изчислена чрез цените 
на енергията, използвани при определянето на 
размера на договора, не подлежи на връщане 
в държавния бюджет и се разходва целево за 
заплащане по договора като авансова вноска 
за следващата година.